ཡངས་པ་ཅན་གྲོང་རྡལ་གྱིས་གཙོ་ཁྲིད་ཐོན་ལས་འཕེལ་རྒྱས་ཤུགས་ཆེན་བཏང་བ་དང་ཆབས་ཅིག་གྲོང་ཁྱེར་དང་གྲོང་གསེབ་ཀྱི་རྣམ་པ་སྒྱུར་བཀོད་ཀྱི་འདུ་འགོད་ལག་ལེན་བསྟར་ནས་ཞི་མཐུན་དང་འཚོ་སྡོད་རུང་བའི་མཛེས་སྡུག་ལྡན་པའི་ཁོར་ཡུག་ཅིག་གཏོད་རྒྱུར་གཞོལ་ཡོད།ཁམས་གཙང་གི་ཁྱིམ་གཞིས་གཏོད་པའི་བྱེད་སྒོ་སྤེལ་ཏེ་བཀོད་པ་གཙང་བ་དང་།ཁོར་ཡུག་ལེགས་པ།སྒྲིག་ལམ་ལྡན་པ་བཅས་ཀྱི་སྡོད་མལ་ལ་འཚམ་པའི་ཁོར་ཡུག་ཅིག་བསྐྲུན་ཡོད།གྲོང་རྡལ་ས་ཁོངས་ཀྱི་ཕུན་སུམ་ཚོགས་པའི་ཡུལ་སྐོར་ཐོན་ཁུངས་ལ་བརྟེན་ནས་ལྟེ་བའི་གྲོང་རྡལ་ཉིད་རིམ་པ་དང་པོའི་ཡུལ་སྐོར་ཞབས་ཞུའི་སྣེ་ལེན་ཁུལ་དུ་བརྩིས་ཏེ་ཡངས་པ་ཅན་གྲོང་རྡལ་དེ་ཡུལ་སྐོར་བར་སྣེ་ལེན་ཞུ་བའི་གྲོང་ཁྱེར་གྱིཚོམས་ཆེནཞིག་གཏོད་དེ་འཆར་འགོད་ལུགས་དང་མཐུན་པ་དང་།བཀོད་པ་འོས་ཤིང་འཚམ་པ།ཁོར་ཡུག་མཛེས་པ་བཅས་ཀྱི་ཡིད་འོང་གྲོང་རྡལ་ཞིག་ཏུ་བསྐྲུན་ཡོད།